CELEX: 32020R0022
Language: lv
Date: 2019-10-31 00:00:00
Title: Komisijas Deleģētā Regula (ES) 2020/22 (2019. gada 31. oktobris), ar ko Eiropas Parlamenta un Padomes Regulas (ES) 2019/631 I un III pielikumu groza attiecībā uz tādu jaunu vieglo komerciālo transportlīdzekļu CO2 emisiju pārraudzību, kuriem tipa apstiprināšana veikta vairākposmu procesā (Dokuments attiecas uz EEZ)

14.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 8/2
               
            
         KOMISIJAS DELEĢĒTĀ REGULA (ES) 2020/22
         (2019. gada 31. oktobris),
         ar ko Eiropas Parlamenta un Padomes Regulas (ES) 2019/631 I un III pielikumu groza attiecībā uz tādu jaunu vieglo komerciālo transportlīdzekļu CO2 emisiju pārraudzību, kuriem tipa apstiprināšana veikta vairākposmu procesā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 7. panta 8. punktu un 15. panta 8. punktu,
         tā kā:
         
                     (1)
                  
                  
                     No 2019. gada 1. septembra uz visiem vieglajiem komerciālajiem transportlīdzekļiem attieksies jauna regulatīvā testa procedūra, ar ko mēra CO2 emisijas un degvielas patēriņu, t. i., vispārēji harmonizētā vieglo transportlīdzekļu testa procedūra (WLTP), kas aprakstīta Komisijas Regulā (ES) 2017/1151 (2) un kas aizstās Eiropas Jauno braukšanas ciklu (NEDC), kurš aprakstīts Komisijas Regulā (EK) Nr. 692/2008 (3). Tāpēc ir noteikta un Eiropas Parlamenta un Padomes Regulas (ES) Nr. 510/2011 (4) I un II pielikumā aprakstīta jauna CO2 emisiju un degvielas patēriņa noteikšanas metodika N1 kategorijas transportlīdzekļiem, kuru tipa apstiprināšana ir veikta vairākposmu procesā.
                  
               
                     (2)
                  
                  
                     Ņemot vērā Regulas (ES) Nr. 510/2011 atcelšanu no 2020. gada 1. janvāra, ir jānodrošina, ka tāda pati metodika ir noteikta Regulā (ES) 2019/631.
                  
               
                     (3)
                  
                  
                     Saskaņā ar Regulas (ES) 2019/631 III pielikuma B daļas 2. punktu vairākposmu procesā apstiprinātu transportlīdzekļu īpatnējās CO2 emisijas attiecina uz bāzes transportlīdzekļa ražotāju. Lai bāzes transportlīdzekļa ražotājs varētu rezultatīvi un pietiekami droši plānot atbilstību sev noteiktajiem īpatnējo emisiju mērķrādītājiem, būtu jānosaka metodika, kas nodrošinātu, ka vairākos posmos pabeigtu transportlīdzekļu CO2 emisijas un masa, kuras tiks attiecinātas uz minēto ražotāju, ir zināmas jau pabeigta vai nepabeigta bāzes transportlīdzekļa ražošanas un pārdošanas brīdī, ne tikai brīdī, kad vairākos posmos pabeigto transportlīdzekli tirgū laiž beigu posma ražotājs.
                  
               
                     (4)
                  
                  
                     Tāpēc nepabeigta bāzes transportlīdzekļa CO2 emisiju noteikšanai ir paredzēta konkrēta metodika, saskaņā ar kuru būtu jāizmanto Regulā (ES) 2017/1151 noteiktā interpolācijas metode. Šādi noteiktām CO2 emisiju un masas vērtībām vajadzētu pēc iespējas reprezentatīvāk raksturot īpatnējās CO2 emisijas un masu nokomplektētā stāvoklī, kas tiks noteiktas vairākos posmos pabeigtajam transportlīdzeklim. Lai nodrošinātu konsekvenci, bāzes transportlīdzekļa ražotāja īpatnējo emisiju mērķrādītāju aprēķināšanā būtu jāņem vērā ar šo metodiku noteiktās masas vērtības.
                  
               
                     (5)
                  
                  
                     Bāzes transportlīdzekļa ražotājam interpolācijas metodei izmantotās ievadvērtības, kā arī iegūtās nepabeigtā bāzes transportlīdzekļa CO2 emisiju un masas vērtības būtu jāziņo Komisijai. Turklāt dalībvalstīm joprojām būtu jāziņo Komisijai vairākos posmos pabeigto transportlīdzekļu īpatnējās CO2 emisijas un masa nokomplektētā stāvoklī.
                  
               
                     (6)
                  
                  
                     Balstoties uz šiem paziņotajiem datiem, Komisijai būtu pastāvīgi jānovērtē bāzes transportlīdzekļa CO2 emisiju pārraudzības vērtību reprezentativitāte un jāinformē ražotāji par visām konstatētajām novirzēm. Ja starp bāzes transportlīdzekļiem noteiktajām vidējām CO2 pārraudzības vērtībām un vairākos posmos pabeigto transportlīdzekļu vidējām īpatnējām CO2 emisijām vērojama būtiska un pastāvīga nesakritība, nosakot ražotāju atbilstību tiem noteiktajiem īpatnējo emisiju mērķrādītājiem, būtu jāizmanto vairākos posmos pabeigto transportlīdzekļu vērtības.
                  
               
                     (7)
                  
                  
                     Lai ņemtu vērā to, ka Regula (ES) Nr. 510/2011 tiek atcelta no 2020. gada 1. janvāra, ir lietderīgi nodrošināt, ka šī regula stājas spēkā pēc iespējas tuvāk minētajam datumam.
                  
               
                     (8)
                  
                  
                     Tāpēc Regulas (ES) 2019/631 I un III pielikums būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) 2019/631 I un III pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 31. oktobrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 111, 25.4.2019., 13. lpp.
         
         
            (2)  Komisijas Regula (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).
         
            (3)  Komisijas Regula (EK) Nr. 692/2008 (2008. gada 18. jūlijs), ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
         
            (4)  Eiropas Parlamenta un Padomes Regula (ES) Nr. 510/2011 (2011. gada 11. maijs) par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (OV L 145, 31.5.2011., 1. lpp.).
      
      
         
            PIELIKUMS
            Regulas (ES) 2019/631 I un III pielikumu groza šādi:
            
                        1)
                     
                     
                        I pielikuma B daļas 4. punktā definīciju “Mø” aizstāj ar šādu:
                        
                                    “Mø
                                 
                                 
                                    ir attiecīgajā mērķgadā reģistrēto ražotāja jauno vieglo komerciālo transportlīdzekļu vidējā masa (M) kilogramos (kg);
                                 
                              kur:
                        
                                    —
                                 
                                 
                                    attiecībā uz pabeigtu transportlīdzekli M ir attiecīgā transportlīdzekļa masa nokomplektētā stāvoklī,
                                 
                              
                                    —
                                 
                                 
                                    attiecībā uz pabeigtu bāzes transportlīdzekli, kas saistīts ar vairākos posmos pabeigtu transportlīdzekli, M ir attiecīgā bāzes transportlīdzekļa masa nokomplektētā stāvoklī,
                                 
                              
                                    —
                                 
                                 
                                    attiecībā uz nepabeigtu bāzes transportlīdzekli, kas saistīts ar vairākos posmos pabeigtu transportlīdzekli, M ir attiecīgā bāzes transportlīdzekļa monitoringa masa (Mmon), kura noteikta ar šādu formulu:
                                 
                              Mmon = MRObase x B0
                        
                        kur:
                        
                                    MRObāzes
                                    
                                 
                                 
                                    ir attiecīgā bāzes transportlīdzekļa masa nokomplektētā stāvoklī;
                                 
                              
                                    B0
                                    
                                 
                                 
                                    ir definēts III pielikuma A daļas 1.2.4. punkta a) apakšpunktā.”;
                                 
                              
                  
                        2)
                     
                     
                        regulas III pielikuma A daļu groza šādi:
                        
                                    a)
                                 
                                 
                                    pielikuma 1.2. punktu aizstāj ar šādu:
                                    
                                                “1.2.
                                             
                                             
                                                Vairākos posmos pabeigti transportlīdzekļi, kas reģistrēti kā N1 kategorijas transportlīdzekļi
                                             
                                          
                                                1.2.1.
                                             
                                             
                                                Dalībvalstu ziņojumi
                                                Lai ziņotu datus, kas saistīti ar vairākos posmos pabeigtiem N1 kategorijas transportlīdzekļiem, izmanto C daļas 2. iedaļā noteikto formātu.
                                                Transportlīdzekļa identifikācijas numuru, kas minēts 1.1. punkta o) apakšpunktā, nepublisko.
                                             
                                          
                                                1.2.1.1.
                                             
                                             
                                                Vairākos posmos pabeigtie transportlīdzekļi, kuru tips apstiprināts atbilstoši Regulai (EK) Nr. 692/2008
                                                Dalībvalstis attiecībā uz 2020. kalendāro gadu fiksē šādus detalizētus datus:
                                                
                                                            a)
                                                         
                                                         
                                                            par nepabeigtiem bāzes transportlīdzekļiem: datus, kas minēti 1.1. punkta a), b), c), d), e), g), h), i), n) un o) apakšpunktā, vai – h) un i) apakšpunktā norādīto datu vietā – iepriekš noteikto papildmasu, kas norādīta kā daļa no tipa apstiprināšanas informācijas, kura noteikta Direktīvas 2007/46/EK I pielikuma 2.17.2. punktā;
                                                         
                                                      
                                                            b)
                                                         
                                                         
                                                            par pabeigtiem bāzes transportlīdzekļiem: datus, kas minēti 1.1. punkta a), b), c), d), e), g), h), i), n) un o) apakšpunktā;
                                                         
                                                      
                                                            c)
                                                         
                                                         
                                                            par vairākos posmos pabeigtiem transportlīdzekļiem: datus, kas minēti 1.1. punkta a), f), g), h), j), k), l), m) un o) apakšpunktā.
                                                         
                                                      Ja kādus pirmās daļas a) un b) punktā minētos datus par bāzes transportlīdzekli nevar sniegt, tad dalībvalsts to vietā sniedz datus par vairākos posmos pabeigto transportlīdzekli.
                                             
                                          
                                                1.2.1.2.
                                             
                                             
                                                Vairākos posmos pabeigti N1 kategorijas transportlīdzekļi, kuru tips apstiprināts atbilstoši Regulas (ES) 2017/1151 XXI pielikumam
                                                Par katru jaunu vairākos posmos pabeigtu transportlīdzekli, kurš reģistrēts 2020. gadā un turpmākajos kalendārajos gados, dalībvalstis ziņo vismaz detalizētos datus, kas minēti 1.1. punkta a), f), g), h), o), p) un r) apakšpunktā.
                                             
                                          
                                                1.2.2.
                                             
                                             
                                                Ražotāju ziņojumi
                                                Par katru jaunu vairākos posmos pabeigtu N1 kategorijas transportlīdzekli, kura tips apstiprināts atbilstoši Regulas (ES) 2017/1151 XXI pielikumam un kurš reģistrēts 2020. gadā un turpmākajos kalendārajos gados, saistītā bāzes transportlīdzekļa ražotājs, sākot no 2021. gada, līdz katra gada 28. februārim paziņo Komisijai šādus ar bāzes transportlīdzekli saistītus datus:
                                                
                                                            a)
                                                         
                                                         
                                                            ja vairākos posmos pabeigta transportlīdzekļa pamatā ir nepabeigts bāzes transportlīdzeklis:
                                                            
                                                                        i)
                                                                     
                                                                     
                                                                        transportlīdzekļa identifikācijas numurs;
                                                                     
                                                                  
                                                                        ii)
                                                                     
                                                                     
                                                                        transportlīdzekļu saimes identifikators, kas minēts Regulas (ES) 2017/1151 XXI pielikuma 5.0. punktā;
                                                                     
                                                                  
                                                                        iii)
                                                                     
                                                                     
                                                                        CO2 monitoringa emisijas, kas noteiktas atbilstoši 1.2.4. punktam;
                                                                     
                                                                  
                                                                        iv)
                                                                     
                                                                     
                                                                        frontālais laukums, norādot attiecīgo vērtību, kā noteikts 1.2.4. punkta c) apakšpunktā;
                                                                     
                                                                  
                                                                        v)
                                                                     
                                                                     
                                                                        rites pretestība, kā noteikts 1.2.4. punkta b) apakšpunktā;
                                                                     
                                                                  
                                                                        vi)
                                                                     
                                                                     
                                                                        monitoringa masa, kas noteikta atbilstoši I pielikuma B daļas 4.1. punktam;
                                                                     
                                                                  
                                                                        vii)
                                                                     
                                                                     
                                                                        masa nokomplektētā stāvoklī;
                                                                     
                                                                  
                                                                        viii)
                                                                     
                                                                     
                                                                        transportlīdzekļa slodzes masai reprezentatīvā masa, kas definēta 1.2.4. punkta a) apakšpunktā;
                                                                     
                                                                  
                                                      
                                                            b)
                                                         
                                                         
                                                            ja vairākos posmos pabeigta transportlīdzekļa pamatā ir pabeigts bāzes transportlīdzeklis:
                                                            
                                                                        i)
                                                                     
                                                                     
                                                                        transportlīdzekļa identifikācijas numurs;
                                                                     
                                                                  
                                                                        ii)
                                                                     
                                                                     
                                                                        transportlīdzekļu saimes identifikators, kā minēts šā punkta a) apakšpunkta ii) punktā;
                                                                     
                                                                  
                                                                        iii)
                                                                     
                                                                     
                                                                        bāzes transportlīdzekļa īpatnējās CO2 emisijas;
                                                                     
                                                                  
                                                                        iv)
                                                                     
                                                                     
                                                                        masa nokomplektētā stāvoklī.
                                                                     
                                                                  
                                                      
                                          
                                                1.2.3.
                                             
                                             
                                                Vidējo īpatnējo CO2 emisiju un īpatnējo emisiju mērķrādītāja aprēķināšana
                                                Lai aprēķinātu vidējās īpatnējās CO2 emisijas un īpatnējo emisiju mērķrādītāju kalendārajam gadam, kurā attiecīgais vairākos posmos pabeigtais transportlīdzeklis ir reģistrēts, Komisija izmanto vērtības, ko bāzes transportlīdzekļa ražotājs ziņojis atbilstoši 1.2.2. punktam, izņemot, ja izpildās 1.2.5. punktā paredzētie nosacījumi, un šādā gadījumā izmanto datus par vairākos posmos pabeigtiem transportlīdzekļiem.
                                                Ja bāzes transportlīdzekļa ražotājs nav paziņojis 1.2.2. punktā minētos datus, vidējo īpatnējo CO2 emisiju un attiecīgā ražotāja īpatnējo emisiju mērķrādītāja aprēķināšanai izmanto īpatnējās CO2 emisijas, kuras par attiecīgo vairākos posmos pabeigto transportlīdzekli atbilstoši 1.2.1. punktam paziņojušas dalībvalstis.
                                             
                                          
                                                1.2.4.
                                             
                                             
                                                Monitoringa CO2 emisiju aprēķināšana nepabeigtiem bāzes transportlīdzekļiem
                                                Sākot no 2020. kalendārā gada, ražotāji aprēķina monitoringa CO2 emisijas katram atsevišķam nepabeigtam bāzes transportlīdzeklim atbilstoši interpolācijas metodei, kas minēta Regulas (ES) 2017/1151 XXI pielikuma 7. apakšpielikuma 3.2.3.2. vai 3.2.4. punktā, izmantojot to pašu metodi, kura attiecībā uz emisijām izmantota bāzes transportlīdzekļa EK tipa apstiprinājumā, piemērojot minētajos punktos definētos lielumus, bet ar šādiem izņēmumiem:
                                                
                                                            a)
                                                         
                                                         
                                                            atsevišķā transportlīdzekļa masa
                                                            Regulas (ES) 2017/1151 XXI pielikuma 7. apakšpielikuma 3.2.3.2.2.1. vai 3.2.4.1.1.1. punktā minēto “TMind” lielumu aizstāj ar bāzes transportlīdzekļa masu “DMbāzes”. Ja DMbāzes ir mazāka nekā interpolācijas saimes zemo vērtību transportlīdzekļa testa masa TML, tad TMind aizstāj ar TML. Ja DMbāzes ir lielāka nekā interpolācijas saimes augsto vērtību transportlīdzekļa testa masa TMH, tad TMind aizstāj ar TMH.
                                                            DMbāzes aprēķina pēc šādas formulas:
                                                            DMbāzes = MRObāzes × B0 + 25 kg + MVL
                                                            
                                                            kur:
                                                            
                                                                        MRObāzes
                                                                        
                                                                     
                                                                     
                                                                        ir bāzes transportlīdzekļa masa nokomplektētā stāvoklī, kas definēta Regulas (ES) 2017/1151 XXI pielikuma 3.2.5. punktā;
                                                                     
                                                                  
                                                                        B0
                                                                        
                                                                     
                                                                     
                                                                        ir virsbūves masas vērtība 1,375;
                                                                     
                                                                  
                                                                        MVL
                                                                        
                                                                     
                                                                     
                                                                        ir transportlīdzekļa slodzes reprezentatīvā masa, kas ir 28 % no transportlīdzekļa maksimālās slodzes; transportlīdzekļa maksimālo slodzi definē kā tehniski pieļaujamo maksimālo masu, no kuras atņemta ar B0 reizināta bāzes transportlīdzekļa masa nokomplektētā stāvoklī, un atņemti 25 kg.
                                                                     
                                                                  B0 vērtību koriģē līdz 2021. gada 31. oktobrim, pamatojoties uz nepabeigtu bāzes transportlīdzekļu masu nokomplektētā stāvoklī, attiecībā uz visiem vairākos posmos pabeigtiem transportlīdzekļiem, kas reģistrēti 2018., 2019. un 2020. kalendārajā gadā, un aprēķina pēc turpmāk minētajām formulām. Šī jaunā B0 vērtība ir spēkā no 2022. gada 1. janvāra līdz 2024. gada 31. decembrim.
                                                            1. formula:
                                                            kur:
                                                            
                                                                        Ai
                                                                        
                                                                     
                                                                     
                                                                        ir Ay vērtība, kas par attiecīgo kalendāro gadu aprēķināta ar 2. formulu;
                                                                     
                                                                  
                                                                        ni
                                                                        
                                                                     
                                                                     
                                                                        ir to nepabeigto bāzes transportlīdzekļu skaits, kas saistīti ar attiecīgajā kalendārajā gadā reģistrētajiem vairākos posmos pabeigtajiem transportlīdzekļiem.
                                                                     
                                                                  2. formula:
                                                            kur:
                                                            
                                                                        Ay
                                                                        
                                                                     
                                                                     
                                                                        ir vidējais Mfi attiecībai pret Mbi katram kalendārajam gadam no 2018. līdz 2020. gadam;
                                                                     
                                                                  
                                                                        Mfi
                                                                        
                                                                     
                                                                     
                                                                        ir nepabeigta bāzes transportlīdzekļa masa nokomplektētā stāvoklī, kam pieskaitīta iepriekš noteiktā papildmasa [standarta papildmasa], kura definēta Regulas (EK) Nr. 692/2008 XII pielikuma 5. iedaļā;
                                                                     
                                                                  
                                                                        Mbi
                                                                        
                                                                     
                                                                     
                                                                        ir nepabeigta bāzes transportlīdzekļa masa nokomplektētā stāvoklī;
                                                                     
                                                                  
                                                                        n
                                                                     
                                                                     
                                                                        ir to nepabeigto bāzes transportlīdzekļu skaits, kas saistīti ar attiecīgajā kalendārajā gadā reģistrētajiem vairākos posmos pabeigtajiem transportlīdzekļiem;
                                                                     
                                                                  
                                                      
                                                            b)
                                                         
                                                         
                                                            atsevišķā transportlīdzekļa rites pretestība
                                                            Regulas (ES) 2017/1151 XXI pielikuma 7. apakšpielikuma 3.2.3.2.2.2. vai 3.2.4.1.1.2. punkta vajadzībām izmanto bāzes transportlīdzekļa rites pretestību;
                                                         
                                                      
                                                            c)
                                                         
                                                         
                                                            frontālais laukums
                                                            Attiecībā uz nepabeigtu bāzes transportlīdzekli, kas pieder kādai ceļa slodzes matricas saimei, Regulas (ES) 2017/1151 XXI pielikuma 7. apakšpielikuma 3.2.3.2.2.3. punktā minēto lielumu “Af” ražotājs nosaka saskaņā ar vienu no šādiem variantiem:
                                                            
                                                                        i)
                                                                     
                                                                     
                                                                        ceļa slodzes matricas saimes reprezentatīvā transportlīdzekļa frontālais laukums, izteikts m2;
                                                                     
                                                                  
                                                                        ii)
                                                                     
                                                                     
                                                                        interpolācijas saimes augsto vērtību transportlīdzekļa un zemo vērtību transportlīdzekļa frontālo laukumu vidējā vērtība, izteikta m2;
                                                                     
                                                                  
                                                                        iii)
                                                                     
                                                                     
                                                                        interpolācijas saimes augsto vērtību transportlīdzekļa frontālais laukums, ja interpolācijas metodi neizmanto, izteikts m2.
                                                                     
                                                                  Attiecībā uz nepabeigtiem bāzes transportlīdzekļiem, kas nepieder pie kādas ceļa slodzes matricas saimes, izmanto interpolācijas saimes augsto vērtību transportlīdzekļa frontālo laukumu.
                                                         
                                                      
                                          
                                                1.2.5.
                                             
                                             
                                                Monitoringa CO2 vērtības reprezentatīvums
                                                Komisija katru gadu novērtē, cik reprezentatīvs ir monitoringa CO2 emisiju vidējais lielums, kuru ziņo bāzes transportlīdzekļa ražotājs, salīdzinājumā ar attiecīgajā kalendārajā gadā reģistrēto saistīto vairākos posmos pabeigto transportlīdzekļu īpatnējo CO2 emisiju vidējo lielumu. Komisija informē bāzes transportlīdzekļa ražotāju par atšķirībām, kas konstatētas starp minētajiem lielumiem.
                                                Ja divos secīgos kalendārajos gados atšķirība ir 4 % vai lielāka, Komisija nākamajā kalendārajā gadā, lai aprēķinātu bāzes transportlīdzekļa ražotāja vai to grupas vidējās īpatnējās CO2 emisijas attiecīgā gadā, izmanto vairākos posmos pabeigto transportlīdzekļu vidējās īpatnējās CO2 emisijas.”;
                                             
                                          
                              
                                    b)
                                 
                                 
                                    pielikuma 2. punktu aizstāj ar šādu:
                                    
                                                “2.
                                             
                                             
                                                Informāciju, kas minēta 1. punktā, iegūst no atbilstības sertifikāta, ko izdevis attiecīgā vieglā komerciālā transportlīdzekļa ražotājs, vai tā saskan ar šajā sertifikātā norādīto informāciju. Informāciju, kura atbilstības sertifikātā nav pieejama, iegūst no tipa apstiprināšanas dokumentācijas vai informācijas, kuru bāzes transportlīdzekļa ražotājs ziņojis saskaņā ar 1.2.3. punktu. Dalībvalstis veic pasākumus, kas vajadzīgi, lai monitoringa procedūrā nodrošinātu pietiekamu precizitāti. Ja atbilstības sertifikātā attiecībā uz kādu vieglo komerciālo transportlīdzekli norādīta gan minimālā, gan maksimālā masa, dalībvalstis šīs regulas vajadzībām izmanto tikai maksimālajai masai atbilstošo skaitli. Divu degvielu transportlīdzekļu gadījumā (benzīns/gāze), kuru atbilstības sertifikātā par abu veidu degvielu norādīti konkrēti CO2 emisijas skaitļi, dalībvalstis izmanto tikai skaitli, kas izmērīts attiecībā uz gāzi.”